Document ID: 32006R0019

32006R0019
L 004/7
SLUŽBENI LIST EUROPSKE UNIJE
06.01.2006.
UREDBA KOMISIJE (EZ) br. 19/2006
od 6. siječnja 2006.
o izmjeni Uredbe Vijeća (EZ) br. 747/2001 u pogledu carinskih kvota Zajednice za određene poljoprivredne proizvode podrijetlom iz Jordana
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 747/2001 od 9. travnja 2001. o predviđanju upravljanja carinskim kvotama Zajednice i referentnim količinama za proizvode koji ispunjavaju uvjete za povlastice na temelju sporazuma s određenim mediteranskim zemljama i o stavljanju izvan snage Uredbe (EZ) br. 1981/94 i Uredbe (EZ) br. 934/95 (1), a posebno njezin članak 5. stavak 1. točku (b),
budući da:
(1)
Odlukom od 20. prosinca 2005. (2) Vijeće je odobrilo Sporazum u obliku razmjene pisama između Europske zajednice i Hašemitske Kraljevine Jordana o uzajamnim mjerama liberalizacije i zamjeni protokola br. 1. i 2. te priloga I., II., III. i IV. Sporazumu o pridruživanju između EZ-a i Jordana.
(2)
Za određene poljoprivredne proizvode podrijetlom iz Jordana ovim se Sporazumom predviđaju nove carinske kvote Zajednice, kao i promjene postojećih carinskih kvota Zajednice utvrđenih u Uredbi (EZ) br. 747/2001.
(3)
Za provedbu novih carinskih kvota i promjena postojećih carinskih kvota potrebno je izmijeniti Uredbu (EZ) br. 747/2001.
(4)
Budući da se Sporazum primjenjuje od 1. siječnja 2006., ova se Uredba primjenjuje od istog dana i treba stupiti na snagu čim je prije moguće.
(5)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog V. Uredbi (EZ) br. 747/2001 zamjenjuje se Prilogom ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. siječnja 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. siječnja 2006.

Labels: 3
18
17
6